Nápad na motivačný zápisník prišiel v lete 2019, keď som sama prechádzala ťažším obdobím. Veľa vecí mi prestalo dávať zmysel, trochu som sa stratila a potrebovala som nájsť spôsob, ako sa z toho dostať. Zistila som, že je to cesta za svojím najlepším ja a práve na tejto ceste naše zápisníky pomáhajú sprevádzať aj iných.Niekoľko dní som sa tou myšlienkou pohrávala a oslovila som dve ženy, s ktorými mi dávalo zmysel tento výnimočný zápisník vytvoriť, hoci som ich osobne nepoznala. Najprv som niekoľko mesiacov jednotlivé cvičenia a zásady zo zápisníka skúšala na sebe, aplikovala som ich v praxi a čakala, čo sa bude diať. U mňa to zafungovalo úplne zázračne a tak som sa s odhodlaním pustila do tvorby, aby zápisník mohol pomôcť aj iným.Niekoľko mesiacov vznikal samotný koncept, texty, ilustrácie aj grafika a následne nám naše sledovateľky testovali pracovnú verziu zápisníka. Na záver sme ešte zakomponovali nejaké drobné zmeny na základe ich pripomienok a postrehov a mohli sme ísť do tlače.Prvý zápisník Tajomstvo udržateľného šťastia je takým štartovacím balíčkom na cestu za svojím najlepším ja. Ja určený najmä pre začiatočníkov v oblasti osobného rozvoja. Vysvetľuje základné princípy šťastného života a poskytuje cvičenia na ich zaradenie do života.Druhý zápisník Minimalist je určený pre jemne pokročilých v oblasti osobného rozvoja a je skvelým pomocníkom na plánovanie svojich snov, projektov, sledovanie zvykov, rituálov, nálad, radostí, vďačnosti, osobných výziev, ale aj na chvíle sebareflexie či práce so strachom, prekážkami a negatívnymi myšlienkami. Je tam toho naozaj veľa.